Document ID: /roh_data/filtered/fineweb-2-filterrobots_roh.jsonl.gz/63635

«Far examens n'ha mai propi plaschì a mai», di Sandra Bianchi. Forsa n'haja ella perquai betg fatg ina scolaziun pli auta. En mintga cas saja sia via stada per ella la dretga. La scola mercantila, la lavur tar la «Swissair» sco flight attendant ed era la lavur tar RTR sajan tut stadas plazzas e lavurs ch'ella haja fatg gugent, di Sandra Bianchi.
Sco flight attendant tar la Swissair hai jau gì il discletg da sgular tras il stemprà Lothar. Quai ha fatg a mai ina vaira tema da sgular.
Daventar mamma haja medemamain cuntentà ed emplenì ses mintgadi. Sco rumantscha da Castrisch è ella sa chasada a Sursaissa ed ella charezza quest bel linguatg il «Obersaxertiitsch», er sch'ella na sa sezza betg discurrer el.
Ord l'archiv: